**AINEVALDKOND „VÕÕRKEEL“**

1. **Võõrkeelepädevus**

Võõrkeelte õpetamise eesmärk põhikoolis on kujundada õpilastes eakohane võõrkeelepädevus, s.o suutlikkus mõista ja tõlgendada võõrkeeles esitatut, suhelda eesmärgipäraselt nii kõnes kui ka kirjas, järgides vastavaid kultuuritavasid; mõista ja väärtustada erinevaid kultuure, oma kultuuri ning teiste kultuuride sarnasusi ja erinevusi; mõista, et elus on vaja vallata mitut võõrkeelt.

Võõrkeelte õpetamise kaudu taotletakse, et põhikooli lõpuks õpilane:

1) omandab keeleoskuse tasemel, mis võimaldab autentses teiskeelses keskkonnas iseseisvalt toime tulla;

2) on võimeline osalema erinevates võõrkeelsetes projektides, jätkama õpinguid emakeelest erinevas keeles ning on konkurentsivõimeline tulevases tööelus;

3) tunneb erinevaid keeli kõnelevaid rahvaid ja nende kultuure;

4) mõistab oma kultuuri ning teiste kultuuride sarnasusi ja erinevusi ning väärtustab neid;

5) omandab edasiseks õppimiseks vajalikud oskused, mis suurendavad enesekindlust õppida võõrkeeli ja suhelda võõrkeeltes.

1. **Ainevaldkonna kirjeldus**

Ainevaldkonda kuuluvad A-võõrkeel ja B-võõrkeel. A-võõrkeelena õpitakse inglise keelt, B-võõrkeelena vene keelt.

A-võõrkeele õppimist alustatakse I kooliastmes, B-võõrkeele õppimist II kooliastmes.

Võõrkeeled avardavad inimese tunnetusvõimalusi ning suutlikkust mõista ja väärtustada mitmekultuurilist maailma, arendavad erinevate keeleliste ja mittekeeleliste vahenditega süsteemset mõtlemist ning eneseväljendusvõimalusi. Võõrkeeled arendavad kultuuriteadlikku suhtlusvõimet, andes teadmisi eri maade ja eri keeli kõnelevate rahvaste kohta. Ainevaldkonda kuuluvate võõrkeelte õpe lähtub Euroopa keeleõppe raamdokumendi põhimõtetest. Nüüdisaegne keeleõpe on allutatud kommunikatiivsetele vajadustele, lähtutakse õppijast ja tema suhtluseesmärkidest. Keeleõppes on tähtis eelkõige keele kasutamise oskus, mitte pelgalt keele struktuuri tundmine. Keeleline korrektsus kujuneb õpilasel pikaajalise töö tulemusena. Suhtluspädevust kujundatakse keele nelja osaoskuse – kuulamise, lugemise, rääkimise ja kirjutamise – arendamise kaudu, seepärast on ka õpitulemused esitatud osaoskuste kaupa. Neid osaoskusi õpetatakse lõimitult. Keeleõpe rikastab mõtlemist, arendab oskust end täpselt väljendada, luua tekste ning neist aru saada. Nendes valdkondades toetub võõrkeeleõpetus emakeeleõpetusele ja vastupidi. Põhikooli õpilases arendatakse oskust võrrelda oma ja võõrast kultuuri, leida nende sarnasusi ja erinevusi, mõista ning väärtustada teiste kultuuride ja keelte eripära, olla salliv ning vältida eelarvamuslikku suhtumist võõrapärasesse. Teiste kultuuride tundmine aitab teadlikumalt tajuda oma keele ja kultuuri spetsiifikat. Võõrkeeleõpe nõuab avatud ning paindlikku metoodilist käsitust, et kohandada õpet õpilase vajaduste järgi.

Õpilaskeskse võõrkeeleõppe tähtsamad põhimõtted on:

1) õpilase aktiivne osalus õppes, tema teadlik ja loov võõrkeele kasutamine ning õpistrateegiate kujundamine;

2) keeleõppes kasutatava materjali sisu vastavus õpilase huvidele;

3) erinevate aktiivõppevormide (sh paaris- ja rühmatöö) rakendamine;

4) õpetaja rolli muutumine teadmiste vahendajast õpilase koostööpartneriks ning nõustajaks teadmiste omandamises;

5) õppematerjalide avatus, nende kohandamine ja täiendamine õpilase eesmärkide ning vajaduste põhjal.

Kuna võõrkeel on eelkõige vahend teabe hankimiseks ja selle edastamiseks suhtluses, siis on keeleõppe keskmes teemavaldkonnad, mille kaudu ja piires kujundatakse suhtluspädevust. Need on kõigile võõrkeeltele ühtsed; erinevused teemavaldkondade käsitlemisel tulenevad õppe kestusest ja tundide arvust.

**A-võõrkeel**

Ainevaldkonda kuuluva A -võõrkeele õpe lähtub Euroopa keeleõppe raamdokumendi põhimõtetest ning selles kirjeldatud keeleoskustasemetest. Õpitulemused erinevates osaoskustes on esitatud A -võõrkeele lõpus keeleoskustasemete tabelis. Raamdokumendi ja Euroopa keelemapi põhimõtete rakendamine õppes võimaldab motiveerida õpilasi õppima võõrkeeli, arvestada nende ealist ning individuaalset eripära, suunata erineva edasijõudmisega õpilasi seadma endale jõukohaseid õpieesmärke ning anda õpilastele objektiivset tagasisidet saavutatu kohta. Kõik see toetab õpimotivatsiooni püsimist ning iseseisva õppija kujunemist.

A-võõrkeel on enamikule õpilastest esimene kokkupuude teise keele ja kultuuriga, mistõttu üks A-võõrkeele õppe tähtsamaid ülesandeid on äratada õpilastes huvi teiste keelte ja kultuuride vastu ning tekitada võõrkeeleõppeks motivatsiooni. Võõrkeele kui suhtlusvahendi omandamine nõuab pikaajalist pingutust, mis eeldab õppija aktiivset osalust. Õppija keeleoskuse arengut toetab lõimitud aine- ja keeleõpe. Õpetuses lähtutakse kommunikatiivse õpetuse põhimõtetest. Rõhk on interaktiivsel õppimisel ning õpitava keele kasutamisel. Kommunikatiivne keeleoskus (suhtluspädevus) hõlmab kolme komponenti: keelelist, sotsiolingvistilist ja pragmaatilist. Keeleteadmised ei ole eesmärk omaette, vaid vahend parema keeleoskuse omandamiseks. Keele struktuuri õpitakse kontekstis, järk-järgult jõutakse grammatikareeglite teadliku omandamiseni. Sotsiolingvistilise pädevuse kaudu areneb õppija keelekasutuse olukohasus (viisakusreeglid, keeleregister jm). Pragmaatilise pädevuse kaudu areneb õpilase võime mõista ja luua tekste. Suhtluspädevust arendatakse keeleliste toimingute (kuulamise, lugemise, rääkimise, kirjutamise) kaudu.

Keeleõppe telje moodustavad teemavaldkonnad, mille kaudu ja piires kujundatakse suhtluspädevust. Põhikoolis on teemade käsitlemise lähtekohaks „Mina ja minu lähiümbrus“. Kõigis kooliastmeis ning klassides käsitletakse teemasid kõigist teemavaldkondadest, kuid rõhuasetused ja maht on erinevad. Teemasid käsitledes lähtutakse vastava kooliastme õpilaste kogemustest, huvidest ning vajadustest.

Keeletunnis suheldakse peamiselt õpitavas võõrkeeles. Emakeeles võib vajaduse korral selgitusi anda. Oluline on ka õpioskuste arendamine, sealhulgas oskus seada endale õpieesmärke ja analüüsida oma õpitulemusi, kasutades nt Euroopa keelemappi. Õpet kavandades lähtutakse didaktikaprintsiipidest (lähemalt kaugemale, tuntult tundmatule, lihtsalt keerulisele, konkreetselt abstraktsele) ning keelekasutuse vajadustest (alustades sagedamini kasutatavatest sõnadest ja vormidest). Võõrkeeleõppes on kesksel kohal tegevused, mis nõuavad keele eesmärgistatud kasutamist ning lõimivad erinevaid keeleoskuse aspekte.

Õpitava võõrkeelega tihedama kontakti loomiseks, suhtluspädevuse ja kultuuriteadlikkuse arendamiseks ergutatakse õpilasi kasutama õpitavat keelt ka väljaspool keeletundi. Selleks sobivad mitmesugused ülesanded, nt iseseisev lugemine, teabe otsimine eri allikaist, õpetaja juhendamisel tehtavad projektitööd, mille käigus rakendatakse kõiki osaoskusi.

Kõigis kooliastmeis on vaja õppijat motiveerida ning kujundada temas positiivset hoiakut keeleõppesse. Eduelamuse saavutamiseks luuakse tundides positiivne õhkkond ja väärtustatakse õpilase iga edusammu. Tunnustatakse ka tulemuse saavutamiseks tehtud jõupingutusi. Vigu käsitletakse normaalse keeleõppe osana, nende analüüsimine soodustab õpitava mõistmist ning võimaldab õpilasel oma keelekasutust korrigeerida.

**B-võõrkeel**

B-võõrkeele kui teise omandatava võõrkeele õpe võimaldab õpilasel laiendada oma suhtlusvõimalusi ja kultuurilist silmaringi, tagab juurdepääsu teadmisallikaile ning loob eeldused vahetuks suhtlemiseks, toetab edasisi õpinguid ja tegevust ühiskonnas. Oluline on erinevate keelte üksteist toetav ja väärtustav õpetamine, aga eriti seoste nägemine A-võõrkeelega. A-võõrkeelt õppides saadud õpikogemus ja omandatud õpioskused toetavad B-võõrkeele õppimist. Samuti arvestatakse teadmisi, mida õpilane saab õpitava keele maa ja kultuuri kohta teiste õppeainete kaudu. Võõrkeele kui õppeaine ja suhtlusvahendi omandamine nõuab õppijalt pikaajalist pingutust ning aktiivset osalust. Keeletunnis suheldakse peamiselt õpitavas võõrkeeles. Emakeeles võib vajaduse korral selgitusi jagada. Õpetuses lähtutakse kommunikatiivse õpetuse põhimõtteist. Rõhk on interaktiivsel õppimisel ja õpitava keele kasutamisel.

Kommunikatiivne keeleoskus (suhtluspädevus) hõlmab kolme komponenti: keelelist, sotsiolingvistilist ja pragmaatilist. Keeleteadmised ei ole eesmärk omaette, vaid vahend parema keeleoskuse omandamiseks. Keele struktuuri õpitakse kontekstis, järk-järgult jõutakse grammatikareeglite teadliku omandamiseni. Sotsiolingvistilise pädevuse kaudu areneb õppija keelekasutuse olukohasus (viisakusreeglid, keeleregister jm). Pragmaatilise pädevuse kaudu areneb õppija võime mõista ja luua tekste. Suhtluspädevust arendatakse keeleliste toimingute (kuulamise, lugemise, rääkimise, kirjutamise) kaudu. Keeleõppe telje moodustavad teemavaldkonnad, mille kaudu ja piires kujuneb suhtluspädevus. Kõigis kooliastmeis ning klassides käsitletakse teemasid kõigist teemavaldkondadest, kuid rõhuasetused ja maht on erinevad. Teemade käsitlemisel lähtutakse õpilaste kogemustest, huvidest ja vajadustest. Oluline on õpioskuste arendamine, sealhulgas oskus seada endale õpieesmärke ning hinnata oma õpitulemusi, kasutades nt Euroopa keelemappi või õpimappi. Võõrkeeleõppes on kesksel kohal tegevused, mis nõuavad keele eesmärgistatud kasutamist ja lõimivad erinevaid keeleoskuse aspekte. Õppetegevusi kavandades lähtutakse didaktikaprintsiipidest (lähemalt kaugemale, tuntult tundmatule, lihtsalt keerulisele, konkreetselt abstraktsele) ning keelekasutuse vajadustest (alustades sagedamini kasutatavatest sõnadest ja vormidest). Kõigis kooliastmeis on tähtis osa paaris- ja rühmatööl. Õpilasi suunatakse tegema eakohast iseseisvat tööd (nt lugema, infot hankima, projektides osalema). Suhtluspädevuse ja kultuuriteadlikkuse arendamiseks ergutatakse õpilasi kasutama õpitavat keelt ka väljaspool keeletundi. Motivatsiooni suurendamiseks tuleks aidata leida kirjasõpru ning korraldada õppereise, õpilasvahetusi ja kohtumisi õpitavat keelt emakeelena kõnelejatega. Kõigis kooliastmeis on vaja õppijat motiveerida ning kujundada temas positiivset hoiakut keeleõppesse. Eduelamuse saavutamiseks luuakse tundides positiivne õhkkond ja väärtustatakse õppija iga

edusammu. Tunnustama peab ka tulemuse saavutamiseks tehtud jõupingutusi. Vigu käsitletakse õppes normaalse õppimise osana, nende analüüsimine soodustab õpitava mõistmist ning võimaldab õpilasel oma keelekasutust korrigeerida.

1. **Üldpädevuste kujundamine**

Võõrkeelt õpetades kujundame seatud eesmärkide, käsitletavate teemade ning erinevate õpimeetodite ja -tegevuste kaudu kõiki üldpädevusi.

**Kultuuri- ja väärtuspädevust** toetatakse õpitavat keelt kõnelevate maade kultuuride tundmaõppimise kaudu. Õpitakse mõistma ja aktsepteerima erinevaid väärtussüsteeme, mis lähtuvad kultuurilisest eripärast.

**Sotsiaalne ja kodanikupädevus.** Igapäevastes suhtlussituatsioonides toimetulekuks on sobivate keelendite valiku kõrval vaja teada õpitavat võõrkeelt kõnelevate maade kultuuritausta ja sellest tulenevaid käitumisreegleid ning ühiskonnas kehtivaid tavasid. Seetõttu on sotsiaalne ja kodanikupädevus tihedalt seotud väärtuspädevusega. Sotsiaalse ja kodanikupädevuse kujundamisele aitavad kaasa erinevad õpitöövormid (nt rühmatöö, projektõpe) ning aktiivne osavõtt õpitava keelega seotud kultuuriprogrammidest.

**Enesemääratluspädevus** areneb võõrkeeleõppes kasutatavate teemade kaudu. Iseendaga ja inimsuhetega seonduvat saab võõrkeeletunnis käsitleda arutluste, rollimängude ning muude õpitegevuste kaudu, mis aitavad õpilastel jõuda iseenda mõistmiseni. Oma tugevate ja nõrkade külgede hindamine on tihedalt seotud õpipädevuse arenguga.

**Õpipädevust** kujundatakse erinevaid õpistrateegiaid rakendades (nt teabe otsimine võõrkeelsetest allikatest, sõnaraamatu kasutamine). Olulisel kohal on eneserefleksioon ning õpitud teadmiste ja oskuste analüüsimine (nt Euroopa keelemapi põhimõtetest lähtuvalt).

**Suhtluspädevuse** komponentidest (kuulamine, lugemine, rääkimine ja kirjutamine) ning nende sisust lähtuvad otseselt võõrkeeleõpetuse eesmärgid. Hea eneseväljendusoskus, teksti mõistmine ja tekstiloome on eduka suhtlemise eeldused võõrkeeltes. Koos suhtluspädevusega arendatakse õppijas oskust võrrelda oma ning võõra kultuuri sarnasusi ja erinevusi, mõista ning väärtustada teiste kultuuride ja keelte eripära, olla salliv ning vältida eelarvamuslikku suhtumist võõrapärasesse. Teiste kultuuride tundmine aitab teadlikumalt tajuda oma keele ja kultuuri spetsiifikat.

**Matemaatika-, loodusteaduste- ja tehnoloogiaalase pädevusega** seonduvad võõrkeeled suhtluspädevuse kaudu. Esmalt õpitakse võõrkeeles nt arvutama ning seejärel vastavalt keeleoskusearengule mõistma erinevate elu- ja tegevusvaldkondade tekste nt teabegraafikat või muul viisil visuaalselt esitatud teavet. Õpitakse kasutama tehnoloogilisi abivahendeid eri liiki tekste luues, korrigeerides ja esitades.

**Ettevõtlikkuspädevus** kaasneb eelkõige enesekindluse ja julgusega, mida annab inimesele võõrkeeleoskus. Toimetulek võõrkeelses keskkonnas avardab õppija võimalusi viia ellu oma ideid ja eesmärke ning loob eeldused koostööks teiste sama võõrkeelt valdavate ea- ja mõttekaaslastega.

**Digipädevust** toetatakse õppetöös erinevate nutiseadmete ning interneti kasutamise kaudu.

1. **Lõiming teiste ainevaldkondadega**

Võõrkeele ainekavad arvestavad ja täiendavad teadmisi, mida õpilane saab õpitava keele maa ja kultuuri kohta teiste ainevaldkondade kaudu. Võõrkeeleoskus võimaldab õppijale ligipääsu lisateabeallikaile (teatmeteostele, võõrkeelsele kirjandusele, internetile jt), toetades sel moel materjali otsimist mõne teise õppeaine jaoks.

**Keel ja kirjandus**

Võõrkeelel on kõige otsesem seos keele ja kirjandusega, kuna võõrkeeleõppes rakendatakse emakeeles omandatud teadmisi: arendatakse kirjalikku ja suulist eneseväljendusoskust, luuakse tekste ning õpitakse neist aru saama. Kõik need teadmised ja oskused kantakse järgmist keelt õppides üle uude kultuurikonteksti.

**Matemaatika**

Matemaatikapädevuse arengut toetab numbrite tundmise ja arvutamise kõrval erinevates alustekstides leiduvate sümbolite, graafikute, tabelite ja diagrammide mõistmise ning tõlgendamise oskuse arendamine.

**Loodus- ja sotsiaalained**

Lõiming kujundatakse erinevate teemavaldkondade ja nendes kasutatavate alustekstide ning õppe kaudu. Võõrkeelte õppes juhitakse õpilasi muu hulgas väärtustama looduslikku mitmekesisust ning vastutustundlikku ja säästvat eluviisi; ära tundma kultuurilist eripära ja järgima üldtunnustatud käitumisreegleid; kujundama oma arvamust ning olema aktiivne ja vastutustundlik kodanik.

**Kunstiained**

Kunstipädevusega puututakse kokku kultuuriteadlikkuse kujundamise kaudu, õppides tundma erinevate maade kultuurisaavutusi nii teemade (nt „Riigid ja nende kultuur“) kui ka vahetute kunstielamuste kaudu (nt filmid, muusika, muuseumid jm). Õpilasi suunatakse märkama ja väärtustama erinevaid kultuuritraditsioone ning maailmakultuuri mitmekesisust.

**Tehnoloogia**

Erinevate teemavaldkondade ja nendes kasutatavate alustekstide ning õppe kaudu teadvustatakse tehnoloogia arengusuundumisi, seejuures arutletakse nt tehnoloogia kasutamisega kaasnevate võimaluste ja ohtude üle või tutvutakse eri valdkondade teadussaavutustega.

**Kehaline kasvatus**

Kehakultuuripädevus seostub võõrkeeltes tervisliku eluviisi ja kehalise aktiivsuse väärtustamisega. Võõrkeeleõppes (nii nagu kehalises kasvatuseski) tuleb sallivalt suhtuda kaaslastesse, järgida ausa mängu reegleid ning teha koostööd.

1. **Läbivad teemad**

**Elukestev õpe ja karjääri planeerimine**

Seostub peamiselt teemadega „Mina ja teised“, „Igapäevaelu. Õppimine ja töö“. Kujundatakse iseseisva õppimise oskust, mis on oluline alus elukestva õppe harjumuste ja hoiakute omandamisel. Erinevate õppevormide kaudu arendatakse õpilaste suhtlus- ja koostööoskusi, mida on muu hulgas vaja tulevases tööelus. Võõrkeelt õppides omandatakse enda tutvustamiseks vajalikku sõnavara, et ennast võõrkeeles esitleda ja oma mõtteid arusaadavalt edasi anda.

**Keskkond ja jätkusuutlik areng**

Seostub peamiselt teemadega „Mina ja teised“, „Kodu ja lähiümbrus“, „Kodukoht Eesti”. Taotletakse õpilase kujunemist sotsiaalselt aktiivseks, vastutustundlikuks ning keskkonnateadlikuks inimeseks, kes hoiab ja kaitseb keskkonda ning väärtustab jätkusuutlikkust.

“Kodanikualgatus ja ettevõtlikkus” - seostub peamiselt teemadega „Mina ja teised“, „Igapäevaelu. Õppimine ja töö“, „Kodukoht Eesti“, „Vaba aeg“. Taotletakse õpilase kujunemist aktiivseks ning vastutustundlikuks kogukonna- ja ühiskonnaliikmeks, kes mõistab ühiskonna toimimise põhimõtteid ja mehhanisme ning kodanikualgatuse tähtsust, tunneb end ühiskonnaliikmena ja toetub oma tegevuses riigi kultuuritraditsioonidele ning arengusuundadele.

**Kultuuriline identiteet**

Seostub peamiselt teemadega „Kodukoht Eesti”, „Riigid ja nende kultuur”. Taotletakse õpilase kujunemist kultuuriteadlikuks inimeseks, kes mõistab kultuuri osa inimeste mõtte- ja käitumislaadi kujundajana ning kultuuride muutumist ajaloo vältel, kellel on ettekujutus kultuuride mitmekesisusest, kes väärtustab omakultuuri ja kultuurilist mitmekesisust ning on salliv ja koostööaldis.

**Teabekeskkond**

Seostub peamiselt teemadega „Igapäevaelu. Õppimine ja töö“, „Riigid ja nende kultuur“, „Vaba aeg“. Taotletakse õpilase kujunemist teabeteadlikuks inimeseks, kes tajub ja teadvustab teabekeskkonda, suudab seda kriitiliselt analüüsida ning toimida selles oma eesmärkide ja ühiskonnas omaksvõetud kommunikatsioonieetika järgi.

**Tervis ja ohutus**

Seostub peamiselt teemadega „Mina ja teised”, „Kodu ja lähiümbrus”, „Igapäevaelu. Õppimine ja töö“. Taotletakse õpilase kujunemist vaimselt, emotsionaalselt, sotsiaalselt ja füüsiliselt terveks ühiskonnaliikmeks, kes järgib tervislikku eluviisi, käitub turvaliselt ning aitab kaasa tervist edendava turvalise keskkonna kujundamisele.

**Väärtused ja kõlblus**

Seostub teemadega „Mina ja teised“, „Kodu ja lähiümbrus“, „Kodukoht Eesti“, „Igapäevaelu. Õppimine ja töö“, „Riigid ja nende kultuur“, „Vaba aeg“. Taotletakse õpilase kujunemist kõlbeliselt arenenud inimeseks, kes tunneb ühiskonnas üldtunnustatud väärtusi ja kõlbluspõhimõtteid, järgib neid koolis ja väljaspool kooli, ei jää ükskõikseks, kui neid eiratakse, ning sekkub vajaduse korral oma võimaluste piires.

**A-võõrkeel/ INGLISE KEEL**

**3.klass**

|  |  |
| --- | --- |
| **Õppesisu** | **Õpitulemused** |
| **Mina ja teised**  Enese ja kaaslaste tutvustus, tervitamine, hüvastijätmine, tänamine, palumine, vabandamine, valikute pakkumine.  **Kodu ja lähiümbrus**  Pereliikmed, kodu asukoht.  **Kodukoht Eesti**  Eesti ja Ühendatud Kuningriigi sümbolid, rahvused.  **Igapäevaelu. Õppimine ja töö**  Õppevahendid, loomad, linnud, toiduained, liiklusvahendid, igapäevased tegevused kodus ja koolis.  **Vaba aeg**  Mängud kodus ja koolis, muusika ja kunstiga tegelemine. |  |
| Oluline mängulisus, suur kaal on salmidel ja lauludel. Rõhk on kuulamisel ning rääkimisel. Omandatakse esmane sõnavara. Õpetaja julgustab õpilasi kasutama õpitud väljendeid ja lühilauseid kontekstis. Õpilased õpivad võõrkeele häälikuid eristama ning omandavad õige häälduse. Loetakse ja kirjutatakse seda, mis on suuliselt juba õpitud. Peamise õpistrateegiana kasutatakse õpitu kordamist ning seostamist. Tunnis juhitakse õpilasi töötama nii paaris kui ka rühmas. Metoodilisi võtteid valides lähtutakse eakohasusest.  Osaoskuste arendamiseks sobivad:   1. teatud sõnale või fraasile reageerimine (käetõstmine, püstitõusmine, esemele või pildile osutamine); 2. loetellu sobimatu sõna äratundmine; 3. kuuldu põhjal pildi täiendamine; 4. tähelepanelikku kuulamist nõudvate mängude mängimine (nt bingo); 5. laulude ja luuletuste kuulamine ning nende põhjal ülesande täitmine (nt ridade järjestamine; riimuvate sõnade leidmine); 6. dialoogide, laulude ja luuletuste esitamine; 7. häälega lugemine; 8. rääkimine pildi alusel; 9. ärakirja tegemine ja mudeli järgi kirjutamine. | 1. saab aru lihtsatest igapäevastest väljenditest ja lühikestest lausetest; 2. kasutab õpitud väljendeid ja lühilauseid oma vajaduste väljendamiseks ning oma lähiümbruse (pere, kodu, kooli) kirjeldamiseks; 3. reageerib adekvaatselt väga lihtsatele küsimustele ja korraldustele; 4. on omandanud esmased teadmised õpitava keele maast ja kultuurist; 5. suhtub positiivselt võõrkeele õppimisesse; 6. kasutab esmaseid õpioskusi (kordamist, seostamist) võõrkeele õppimiseks; 7. oskab õpetaja juhendamisel töötada nii paaris kui ka rühmas. |

**Õpitulemused 3.klassi lõpuks osaoskuseti**

|  |  |  |  |
| --- | --- | --- | --- |
| **Kuulamine** | **Lugemine** | **Rääkimine** | **Kirjutamine** |
| A1.2 | A1.1 | A1.2 | A1.1 |

**Hindamine**

Hindamisel lähtutakse vastavatest põhikooli riikliku õppekava ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekavas taotletavatele õpitulemustele. Õpitulemusi hinnatakse mitteeristavalt vastavalt kooli hindamisjuhendile.

**4. klass**

|  |  |
| --- | --- |
| **Õppesisu** | **Õpitulemused** |
| **Mina ja teised.**  Suhted sõpradega ja lähikondsetega. Teiste abistamine, viisakas käitumine, ühised tegevused. Mina ja minu sõbrad ning lemmikud. Pereliikmed ja nende ametid.  **Kodu ja lähiümbrus**  Sugulased, pereliikmed ja nende vanus.  **Kodukoht Eesti**  Looduses viibimine, loomad loomaaias. Eesti loodus.  **Riigid ja nende kultuur.**  Riikide nimetused ja erinevad võõrkeeled.  **Igapäevaelu. Õppimine ja töö**  Minu kool ja klassikaaslased. Õppimine ja töö. Klassireeglid, kool ja klass. Kool, suhted koolis. Igapäevased kodused tegevused. Koolipäev ja päevakava, tegevused nädala jooksu1. Riietusesemed. Toiduained ja tervislikkus. Vaba aeg - võimalused vaba aja veetmiseks. Sport ja hobid. Toiduained ja toidukorrad. Igapäevaelu ja turvalisus. Tee juhatamine ja kaardi kasutamine.  **Vaba aeg**  Tegevused väljaspool kooli ja kodu, vaba aja veetmise viisid. |  |
| Õpilase julgustamine võõrkeeles suhtlema, suurendades suulise suhtluse kõrval järk- järgult kirjalike tööde mahtu.  Kuulamis- ja rääkimisoskuse kõrval muutuvad tähtsaks ka lugemis- ja kirjutamisoskus, sh õigekirjaoskuse ja loovuse süstemaatiline arendamine. Jätkub põhisõnavara kiire laiendamine, õpilasi juhitakse iseseisvalt lugema. Oluline on arendada teksti mõistmise oskust. Suulist suhtlemisoskust arendatakse erineva sisuga rühmatöödega, sh mängude ja rollimängudega. Kirjutamisel on oluline tekstiloomeoskuse arendamine. Teemasid käsitledes pööratakse erinevate osaoskuste kaudu tähelepanu teiste kultuuride tundmaõppimisele ning kõrvutamisele oma kultuuriga. Õpilasi harjutatakse kasutama sõnaraamatuid.  Osaoskuste arendamiseks sobivad:   1. eri liiki eakohaste tekstide kuulamine, lugemine, tõlkimine; adapteeritud eakohaste tekstide iseseisev lugemine; 2. ülesande täitmine kuuldu ja loetu põhjal (nt tabeli täitmine, joonise täiendamine); 3. mudelkirjutamine (postkaardid) 4. järjestusülesanded (nt sõnad lauseteks) 5. eakohased projektitööd (plakatid, postrid); 6. rollimängud. | 1. saab õpitud temaatika piires aru lausetest ja sageli kasutatavatest väljenditest; 2. mõistab olulist õpitud temaatika piirides; 3. tuleb toime teda puudutavates igapäevastes suhtlusolukordades õpitavat keelt emakeelena kõnelejaga; 4. rakendab õpetaja juhendamisel varem omandatud õpioskusi ja –strateegiaid; 5. töötab õpetaja juhendamisel iseseisvalt, paaris ja rühmas; 6. seab endale õpieesmärke ning hindab koostöös kaaslaste ja õpetajaga oma saavutusi. |

**Õpitulemused 4.klassi lõpuks osaoskuseti**

|  |  |  |  |
| --- | --- | --- | --- |
| **Kuulamine** | **Lugemine** | **Rääkimine** | **Kirjutamine** |
| A1.2 | A1.2 | A1.2 | A1.2 |

**Hindamine**

Hindamisel lähtutakse vastavatest põhikooli riikliku õppekava ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekavas taotletavatele õpitulemustele. Õpitulemusi hinnatakse eristavalt, viiepallisüsteemis vastavalt kooli hindamisjuhendile.

**5.klass**

|  |  |
| --- | --- |
| **Õppesisu** | **Õpitulemused** |
| **Mina ja teised**  Iseloom, välimus, enesetunne ja tervis, suhted sõpradega ja lähikondsetega, ühised tegevused, viisakas käitumine. Enese tutvustamine.  **Kodu ja lähiümbrus**  Kodu ja koduümbrus, sugulased; pereliikmete ametid; igapäevased kodused tööd ja tegemised. Keskkond ja jätkusuutlik areng, materjalide taaskasutus, loodushoid.  **Kodukoht Eesti**  Eesti asukoht, sümboolika ja tähtpäevad; linn ja maa, Eesti loodus, ilm.  **Riigid ja nende kultuur**  Õpitavat keelt kõnelevate riikide sümboolika, tähtpäevad ja kombed, mõned tuntumad sündmused. Ühendkuningriigi osad. Ameerika ühendriigid. Austraalia.  **Igapäevaelu. Õppimine ja töö**  Õppimine interneti vahendusel ja praktilise tegevuse kaudu. Käitumine klassis ja tunnis. Kodused toimingud, söögikorrad, hügieeniharjumused; turvaline liiklemine, tee küsimine ja juhatamine; poes käik, arsti juures käimine; kool ja klass, koolipäev, ametid. Lemmikloomad.  **Vaba aeg**  Huvid, erinevad vaba aja veetmise viisid. Puhkus ja tegevused rannas. Erinevad mängud. Ürituste korraldamine. |  |
| Õpilaste julgustamine suhelda võõrkeeles, suurendades suulise suhtluse kõrval järk-järgult kirjalike tööde mahtu.  Kuulamis- ja rääkimisoskuse kõrval muutuvad tähtsaks ka lugemis- ja kirjutamisoskus, sh õigekirjaoskuse ja loovuse süstemaatiline arendamine. Jätkub põhisõnavara kiire laiendamine, õpilasi juhitakse iseseisvalt lugema. Oluline on arendada teksti mõistmise oskust. Suulist suhtlemisoskust arendatakse erineva sisuga rühmatöödega, sh mängude ja rollimängudega. Kirjutamisel on oluline tekstiloomeoskuse arendamine. Teemasid käsitledes pööratakse erinevate osaoskuste kaudu tähelepanu teiste kultuuride tundmaõppimisele ning kõrvutamisele oma kultuuriga. Õpilasi harjutatakse kasutama sõnaraamatuid.  Osaoskuste arendamiseks sobivad:   1. eri liiki eakohaste tekstide kuulamine, lugemine, tõlkimine; 2. adapteeritud eakohaste tekstide iseseisev lugemine; 3. ülesande täitmine kuuldu ja loetu põhjal (nt tabeli täitmine, joonise täiendamine); 4. mudelkirjutamine (nt sõnumid, postkaardid, lühikesed kirjad); 5. järjestusülesanded (nt sõnad lauseteks, laused/lõigud tekstiks); 6. eakohased projektitööd (plakatid, postrid); 7. lühiettekanded (nt projektitööde kokkuvõtted, huvialade tutvustamine); 8. rollimängud; 9. õppesõnastike kasutamine. | 1. saab õpitud temaatika piires aru lausetest ja sageli kasutatavatest väljenditest; 2. mõistab olulist õpitud temaatika piirides; 3. kirjutab lühikesi tekste õpitud temaatika piires; 4. tuleb toime teda puudutavates igapäevastes suhtlusolukordades õpitavat keelt emakeelena kõnelejaga 5. teadvustab eakohaselt õpitava maa ja oma maa kultuuri sarnasusi ja erinevusi ning oskab neid arvestada; 6. rakendab õpetaja juhendamisel varem omandatud õpioskusi ja –strateegiaid; 7. töötab õpetaja juhendamisel iseseisvalt, paaris ja rühmas; 8. seab endale õpieesmärke ning hindab koostöös kaaslaste ja õpetajaga oma saavutusi. |

**Õpitulemused 5.klassi lõpuks osaoskuseti**

|  |  |  |  |
| --- | --- | --- | --- |
| **Kuulamine** | **Lugemine** | **Rääkimine** | **Kirjutamine** |
| A2.1 | A2.2 | A12.1 | A2.1 |

**Hindamine**

Hindamisel lähtutakse vastavatest põhikooli riikliku õppekava ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekavas taotletavatele õpitulemustele. Õpitulemusi hinnatakse eristavalt, viiepallisüsteemis vastavalt kooli hindamisjuhendile.

**6.klass**

|  |  |
| --- | --- |
| **Õppesisu** | **Õpitulemused** |
| **Mina ja teised**  Iseloom, välimus, enesetunne ja tervis, suhted sõpradega ja lähikondsetega, ühised tegevused, viisakas käitumine. Erinevad inimesed.  **Kodu ja lähiümbrus**  Kodu ja koduümbrus, sugulased; pereliikmete ametid; igapäevased kodused tööd ja tegemised.  **Kodukoht Eesti**  Eesti asukoht, sümboolika ja tähtpäevad; linn ja maa, Eesti loodus, ilm, käitumine looduses. Loodushoid.  **Riigid ja nende kultuur**  Õpitavat keelt kõnelevate riikide sümboolika, tähtpäevad ja kombed, mõned tuntumad sündmused, saavutused ning nendega seotud nimed ajaloo- ja kultuurivaldkonnast; eakohased aktuaalsed ühiskondlikud teemad.  **Igapäevaelu. Õppimine ja töö**  Kodused toimingud, söögikorrad, hügieeniharjumused; turvaline liiklemine, tee küsimine ja juhatamine; poes käik, arsti juures käimine; kool ja klass, koolipäev, õppeained; ametid.  **Vaba aeg**  Huvid, erinevad vaba aja veetmise viisid. Erinevad tähtpäevad. |  |
| Kuulamis- ja rääkimisoskuse kõrval muutuvad tähtsaks ka lugemis- ja kirjutamisoskus, sh õigekirjaoskuse ja loovuse süstemaatiline arendamine. Jätkub põhisõnavara kiire laiendamine, õpilasi juhitakse iseseisvalt lugema. Oluline on arendada teksti mõistmise oskust. Suulist suhtlemisoskust arendatakse erineva sisuga rühmatöödega, sh mängude ja rollimängudega. Kirjutamisel on oluline tekstiloomeoskuse arendamine. Teemasid käsitledes pööratakse erinevate osaoskuste kaudu tähelepanu teiste kultuuride tundmaõppimisele ning kõrvutamisele oma kultuuriga. Õpilasi harjutatakse kasutama sõnaraamatuid.  Osaoskuste arendamiseks sobivad:   1. eri liiki eakohaste tekstide kuulamine, lugemine, tõlkimine; 2. adapteeritud eakohaste tekstide iseseisev lugemine; 3. ülesande täitmine kuuldu ja loetu põhjal (nt tabeli täitmine, joonise täiendamine); 4. eri liiki etteütlused; 5. mudelkirjutamine (nt sõnumid, postkaardid, lühikesed kirjad); 6. järjestusülesanded (nt sõnad lauseteks, laused/lõigud tekstiks); 7. eakohased projektitööd (plakatid/postrid); 8. lühiettekanded (nt projektitööde kokkuvõtted, huvialade tutvustamine); 9. rollimängud; 10. õppesõnastike kasutamine. | 1. saab õpitud temaatika piires aru lausetest ja sageli kasutatavatest väljenditest; 2. mõistab olulist õpitud temaatika piirides; 3. kirjutab lühikesi tekste õpitud temaatika piires; 4. tuleb toime teda puudutavates igapäevastes suhtlusolukordades õpitavat keelt emakeelena kõnelejaga; 5. teadvustab eakohaselt õpitava maa ja oma maa kultuuri sarnasusi ja erinevusi ning oskab neid arvestada; 6. rakendab õpetaja juhendamisel varem omandatud õpioskusi ja —strateegiaid; 7. töötab õpetaja juhendamisel iseseisvalt, paaris ja rühmas; 8. seab endale õpieesmärke ning hindab koostöös kaaslaste ja õpetajaga oma saavutusi. |

**Õpitulemused 6.klassi lõpuks osaoskuseti**

|  |  |  |  |
| --- | --- | --- | --- |
| **Kuulamine** | **Lugemine** | **Rääkimine** | **Kirjutamine** |
| A2.2 | A2.2 | A2.2 | A2.2 |

Hindamisel lähtutakse vastavatest põhikooli riikliku õppekava ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekavas taotletavatele õpitulemustele. Õpitulemusi hinnatakse eristavalt, viiepallisüsteemis vastavalt kooli hindamisjuhendile.

**7.klass**

|  |  |
| --- | --- |
| **Õppesisu** | **Õpitulemused** |
| **Mina ja teised**  Võimed, tugevused ja nõrkused; inimestevahelised suhted, viisakusreeglid, koostöö ja teistega arvestamine. Mina ja tervis, kehaosad. Riietusesemed, poodlemine.  **Kodu ja lähiümbrus**  Perekondlikud sündmused ja tähtpäevad. Kodu ja majapidamisega seotu. Loodus ja loomad.  **Riigid ja nende kultuur**  Õpitava keele kultuuriruumi kuuluvad riigid ja nende lühiiseloomustus, tuntumate riikide nimetused, rahvad, keeled. Turism ja transport.  **Igapäevaelu. Õppimine ja töö**  Õppeained. Tervislik eluviis ja toitumine, toit ja jook, suhtlemine teeninduses, õpioskused ja harjumused, töökohad. Ametid ja töökohad.  **Vaba aeg**  Vaba aja tegevused. Kultuuriline mitmekesisus; kirjandus erinevad meediavahendid. Füüsiline tegevus. |  |
| Arendatakse kõiki osaoskusi võrdselt. Olulisel kohal on sõnavara avardamine ja kinnistamine ning iseseisvate tööharjumuste väljakujundamine. Tunnis suheldakse peaasjalikult õpitavas võõrkeeles. Õpilast suunatakse õpitavat keelt aktiivselt kasutama nii tunnis kui ka väljaspool tundi. Õpilane õpib lisaks harjumuspärasele tööle õppevahenditega lugema lühemaid adapteerimata ilukirjandus-, teabe-, tarbe- ja meediatekste. Kirjutamisoskuse arendamiseks kasutakse erinevat liiki loovtöid. Tähelepanu pööratakse loovuse arendamisele nii suulises kui ka kirjalikus väljendusoskuses. Õpilased hakkavad lähenema keeleõppele analüüsivalt, õppides kõrvutama eri keelte sarnasusi ja erinevusi ning märkama enda ja teiste keelekasutusvigu. Õpitakse mõistma kultuurierinevusi, neid teadvustama ning nendega arvestama. Õpilane õpib väärtustama mõtteviiside mitmekesisust, avaldama arvamust ning nägema ja arvestama erinevaid seisukohti.  Selleks sobivad:   1. eri liiki eakohaste tekstide kuulamine ja lugemine; 2. meedia- ja autentsete audiovisuaalsete materjalide kasutamine (nt ajaleheartiklid, uudised, filmid); 3. loovtööd (nt luuletused, isiklikud kirjad, teadaanded, kuulutused); 4. suulised ettekanded (nt projektitööde ja iseseisva lugemise kokkuvõtted); 5. rolli- ja suhtlusmängud; 6. info otsimine erinevatest võõrkeelsetest teatmeallikatest (nt tõlkesõnaraamat, internet). | 1. mõistab endale tuttaval teemal kõike olulist; 2. oskab kirjeldada kogemusi, sündmusi, unistusi ja eesmärke ning lühidalt põhjendada ja selgitada oma seisukohti ning plaane; 3. oskab koostada lihtsat teksti tuttaval teemal; 4. saab õpitavat keelt emakeelena kõnelevate inimestega igapäevases suhtlemises enamasti hakkama, tuginedes õpitava keele maa kultuuritavadele; 5. tunneb huvi õpitavat keelt kõnelevate maade kultuurielu vastu, vaatab filme ja telesaateid; 6. kasutab võõrkeelseid teatmeallikaid (nt tõlkesõnaraamatut, internetti); 7. töötab iseseisvalt, paaris ja rühmas; 8. hindab õpetaja abiga oma tugevaid ja nõrku külgi seatud eesmärkide järgi ning kohandab oma õpistrateegiaid. |

**Õpitulemused 7.klassi lõpuks osaoskuseti**

|  |  |  |  |
| --- | --- | --- | --- |
| **Kuulamine** | **Lugemine** | **Rääkimine** | **Kirjutamine** |
| A2.2 | A2.2 | A2.2 | A2.2 |

Hindamisel lähtutakse vastavatest põhikooli riikliku õppekava ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekavas taotletavatele õpitulemustele. Õpitulemusi hinnatakse eristavalt, viiepallisüsteemis vastavalt kooli hindamisjuhendile.

**8.klass**

|  |  |
| --- | --- |
| **Õppesisu** | **Õpitulemused** |
| **Mina ja teised**  Võimed, tugevused ja nõrkused. Inimestevahelised suhted, viisakusreeglid, koostöö ja teistega arvestamine.  **Kodu ja lähiümbrus**  Perekondlikud sündmused ja tähtpäevad. Kodukoha  vaatamisväärsused ja nende tutvustamine.  **Kodukoht Eesti**  Loodus ja looduskaitse. Keskkonnahoidlik ja -säästlik käitumine. Elu linnas ja maal.  **Riigid ja nende kultuur**  Õpitava keele kultuuriruumi kuuluvad riigid ja nende lühiiseloomustus, tuntumate riikide nimetused, rahvad, keeled.  **Igapäevaelu. Õppimine ja töö.**  Tervislik eluviis ja toitumine, suhtlemine teeninduses, turvalisus. Õpioskused ja harjumused, töökohad.  **Vaba aeg.**  Kultuuriline mitmekesisus. Kirjandus, sport, erinevad meediavahendid. |  |
| Kõiki osaoskusi arendatakse võrdselt. Olulisel kohal on sõnavara avardamine ja kinnistamine ning iseseisvate tööharjumuste väljakujundamine. Tunnis suheldakse peaasjalikult õpitavas võõrkeeles. Õpilast suunatakse õpitavat keelt aktiivselt kasutama nii tunnis kui ka väljaspool tundi. Õpilane õpib lisaks harjumuspärasele tööle õppevahenditega lugema lühemaid adapteerimata ilukirjandus-, teabe-, tarbe- ja meediatekste. Kirjutamisoskuse arendamiseks kasutakse erinevat liiki loovtöid. Tähelepanu pööratakse loovuse arendamisele nii suulises kui ka kirjalikus väljendusoskuses. Õpilased hakkavad lähenema keeleõppele analüüsivalt, õppides kõrvutama eri keelte sarnasusi ja erinevusi ning märkama enda ja teiste keelekasutusvigu. Õpitakse mõistma kultuurierinevusi, neid teadvustama ning nendega arvestama. Õpilane õpib väärtustama mõtteviiside mitmekesisust, avaldama arvamust ning nägema ja arvestama erinevaid seisukohti.  Selleks sobivad:   1. eri liiki eakohaste tekstide kuulamine ja lugemine sh iseseisev lugemine; 2. meedia- ja autentsete audiovisuaalsete materjalide kasutamine (nt ajaleheartiklid, uudised, filmid); 3. loovtööd (nt luuletused, lühiessee, isiklikud kirjad, teadaanded, kuulutused); 4. suulised ettekanded; 5. rolli- ja suhtlusmängud; 6. info otsimine erinevatest võõrkeelsetest teatmeallikatest (nt tõlkesõnaraamat, internet). | 1. mõistab endale tuttaval teemal kõike olulist; 2. oskab kirjeldada kogemusi, sündmusi, unistusi ja eesmärke ning lühidalt põhjendada ja selgitada oma seisukohti ning plaane; 3. oskab koostada lihtsat teksti tuttaval teemal; 4. saab õpitavat keelt emakeelena kõnelevate inimestega igapäevases suhtlemises enamasti hakkama, tuginedes õpitava keele maa kultuuritavadele; 5. tunneb huvi õpitavat keelt kõnelevate maade kultuurielu vastu; 6. vaatab filme ja telesaateid; 7. kasutab võõrkeelseid teatmeallikaid (nt tõlkesõnaraamatut, internetti); 8. töötab iseseisvalt, paaris ja rühmas; 9. hindab õpetaja abiga oma tugevaid ja nõrku külgi seatud eesmärkide järgi ning kohandab oma õpistrateegiaid. |

**Õpitulemused 8.klassi lõpuks osaoskuseti**

|  |  |  |  |
| --- | --- | --- | --- |
| **Kuulamine** | **Lugemine** | **Rääkimine** | **Kirjutamine** |
| B1.1 | B1.1 | B1.1 | B1.1 |

Hindamisel lähtutakse vastavatest põhikooli riikliku õppekava ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekavas taotletavatele õpitulemustele. Õpitulemusi hinnatakse eristavalt, viiepallisüsteemis vastavalt kooli hindamisjuhendile.

**9.klass**

|  |  |
| --- | --- |
| **Õppesisu** | **Õpitulemused** |
| **Mina ja teised**  Võimed, tugevused ja nõrkused. Inimestevahelised suhted, viisakusreeglid, koostöö ja teistega arvestamine.  **Kodu ja lähiümbrus**  Perekondlikud sündmused ja tähtpäevad. Kodukoht Eesti. Loodus ja looduskaitse. Keskkonnahoidlik ja -säästlik käitumine. Elu linnas ja maal.  **Riigid ja nende kultuur**  Õpitava keele kultuuriruumi kuuluvad riigid ja nende lühiiseloomustus, tuntumate riikide nimetused, rahvad, keeled.  **Igapäevaelu. Õppimine ja töö**  Tervislik eluviis ja toitumine, suhtlemine teeninduses, turvalisus. Õpioskused ja harjumused, edasiõppimine ja kutsevalik. Töökohad.  **Vaba aeg**  Kultuuriline mitmekesisus. Kirjandus ja kunst, sport, erinevad meediavahendid ja reklaam. |  |
| Kõiki osaoskusi arendatakse võrdselt. Olulisel kohal on sõnavara avardamine ja kinnistamine ning iseseisvate tööharjumuste väljakujundamine. Tunnis suheldakse peaasjalikult õpitavas võõrkeeles. Õpilast suunatakse õpitavat keelt aktiivselt kasutama nii tunnis kui ka väljaspool tundi. Õpilane õpib lisaks harjumuspärasele tööle õppevahenditega lugema lühemaid adapteerimata ilukirjandus-, teabe-, tarbe- ja meediatekste.  Kirjutamisoskuse arendamiseks kasutakse erinevat liiki loovtöid. Tähelepanu pööratakse loovuse arendamisele nii suulises kui ka kirjalikus väljendusoskuses. Õpilased hakkavad lähenema keeleõppele analüüsivalt, õppides kõrvutama eri keelte sarnasusi ja erinevusi ning märkama enda ja teiste keelekasutusvigu. Õpitakse mõistma kultuurierinevusi, neid teadvustama ning nendega arvestama. Õpilane õpib väärtustama mõtteviiside mitmekesisust, avaldama arvamust ning nägema ja arvestama erinevaid seisukohti.  Selleks sobivad:   1. eri liiki eakohaste tekstide kuulamine ja lugemine sh iseseisev lugemine; 2. meedia- ja autentsete audiovisuaalsete materjalide kasutamine (nt ajaleheartiklid, uudised, filmid); 3. loovtööd (nt luuletused, lühiessee, isiklikud kirjad, teadaanded, kuulutused, lühiülevaated); 4. lühireferaadid ja lihtsam uurimistöö;  projektitööd;  1. suulised ettekanded; 2. rolli- ja suhtlusmängud; 3. info otsimine erinevatest võõrkeelsetest teatmeallikatest (nt tõlkesõnaraamat, internet). | 1. mõistab endale tuttaval teemal kõike olulist; 2. oskab kirjeldada kogemusi, sündmusi, unistusi ja eesmärke ning lühidalt põhjendada ja selgitada oma seisukohti ning plaane; 3. oskab koostada lihtsat teksti tuttaval teemal; 4. saab õpitavat keelt emakeelena kõnelevate inimestega igapäevases suhtlemises enamasti hakkama, tuginedes õpitava keele maa kultuuritavadele; 5. tunneb huvi õpitavat keelt kõnelevate maade kultuurielu vastu, loeb võõrkeelsest eakohast kirjandust, vaatab filme ja telesaateid ning kuulab raadiosaateid; 6. kasutab võõrkeelseid teatmeallikaid (nt tõlkesõnaraamatut, internetti) vajaliku info otsimiseks ka teistes valdkondades ja õppeainetes; 7. töötab iseseisvalt, paaris ja rühmas; 8. hindab õpetaja abiga oma tugevaid ja nõrku külgi seatud eesmärkide järgi ning kohandab oma õpistrateegiaid. |

**Õpitulemused 9.klassi lõpuks osaoskuseti**

|  |  |  |  |
| --- | --- | --- | --- |
| **Kuulamine** | **Lugemine** | **Rääkimine** | **Kirjutamine** |
| B1.2 | B1.2 | B1.2 | B1.2 |

Hindamisel lähtutakse vastavatest põhikooli riikliku õppekava ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekavas taotletavatele õpitulemustele. Õpitulemusi hinnatakse eristavalt, viiepallisüsteemis vastavalt kooli hindamisjuhendile.

**Keeleoskustasemete kirjeldused**

|  |  |  |  |  |
| --- | --- | --- | --- | --- |
| **Kuulamine** | **Lugemine** | **Rääkimine** | **Kirjutamine** | **Grammatika, korrektsus** |
| **A1.1** | **A1.1** | **A1.1** | **A1.1** | **A1.1** |
| Tunneb väga aeglases ja selges sidusas kõnes ära õpitud sõnad ja fraasid, arusaamist toetab pildimaterjal. Reageerib pöördumistele adekvaatselt (nt tervitused, tööjuhised).  Tunneb rahvusvaheliselt  Kasutatavaid lähedase hääldusega sõnu  (nt hamburger, film, takso, kohv). | Tunneb õpitava keele tähemärke.  Tunneb tekstis ära tuttavad nimed, sõnad  (sh rahvusvaheliselt kasutatavad) ja fraasid.  Loeb sõnu, fraase ja lauseid õpitud sõnavara ulatuses; arusaamist võib toetada pildimaterjal. | Oskab vastata väga lihtsatele küsimustele ning esitada samalaadseid küsimusi õpitud sõnavara ja lausemallide piires. Vajab vestlemisel kaaslase abi, võib toetuda emakeelele ja žestidele. | Tunneb õpitava keele kirjatähti, valdab kirjatehnikat, oskab õpitud fraase ja lauseid ümber kirjutada (ärakiri). Oskab kirjutada isikuandmeid (nt vihiku peale). Koostab lühikesi lauseid õpitud mallide alusel. | Kasutab üksikuid  äraõpitud tarindeid ja  lausemalle, kuid neiski  tuleb ette vigu. |
| **Kuulamine** | **Lugemine** | **Rääkimine** | **Kirjutamine** | **Grammatika, korrektsus** |
| **A1.2** | **A1.2** | **A1.2** | **A1.2** | **A1.2** |
| Saab aru selgelt hääldatud fraasidest, lausetest ja tuttavat. situatsiooniga seotud lühikestest dialoogidest. Mõistab selgelt ja aeglaselt antud juhiseid ning pöördumisi. Vajab kordamist, osutamist, piltlikustamist vms. | Loeb lühikesi lihtsaid tekste (nt ürituste kavad, postkaardid, meilid, kuulutused, sildid, teeviidad, lühiankeedid, - küsimustikud, - teated, -sõnumid) ja leiab neist vajaliku faktiinfo. Saab aru lihtsatest kirjalikest tööjuhistest. Lugemise tempo on väga aeglane, teksti mõistmiseks võib vaja minna korduvat lugemist. Tekstist arusaamiseks oskab kasutada õpiku sõnastikku. | Oskab lühidalt tutvustada iseennast ja oma ümbrust. Saab hakkama õpitud sõnavara ja lausemallide piires lihtsate dialoogidega; vajab vestluskaaslase abi. Hääldusvead võivad põhjustada arusaamatusi. Kõnes esineb kordusi, katkestusi ja pause. | Oskab lühidalt kirjutada iseendast ja teisest inimesest. Oskab täita lihtsat küsimustikku. Tunneb õpitud sõnavara õigekirja. Kasutab lause alguses suurtähte ja lause lõpus õiget kirjavahemärki. | Kasutab üksikuid  äraõpitud tarindeid ja  lausemalle, kuid neiski  tuleb ette vigu. |
| **Kuulamine** | **Lugemine** | **Rääkimine** | **Kirjutamine** | **Grammatika, korrektsus** |
| **A2.1** | **A2.1** | **A2.1** | **A2.1** | **A2.1** |
| Mõistab lihtsaid vestlusi ning lühikeste jutustuste, teadete ja sõnumite sisu, kui need on talle tuttaval teemal, seotud igapäevaste tegevustega ning esitatud aeglaselt ja selgelt. Vajab kordamist ja selget hääldust. | Loeb üldkasutatava sõnavaraga lühikesi tavatekste (nt isiklikud kirjad, kuulutused, uudised, juhised, kasutusjuhendid); leiab tekstis sisalduvat infot ja saab aru teksti mõttest. Lugemise tempo on aeglane. Tekstist arusaamiseks oskab kasutada koolisõnastikku. | Oskab lühidalt kirjeldada lähiümbrust, igapäevaseid toiminguid ja inimesi. Kasutab põhisõnavara ja käibefraase, lihtsamaid grammatilisi konstruktsioone ning lausemalle. Suudab alustada ja lõpetada lühivestlust, kuid ei suuda seda juhtida. Kõne on takerduv, esineb hääldusvigu. | Koostab õpitud sõnavara piires lähiümbruse ja inimeste kirjeldusi. Kirjutab lihtsaid teateid igapäevaeluga seotud tegevustest (nt postkaart, kutse); koostab lühisõnumeid. Oskab kasutada sidesõnu ja, ning jt. Oskab näidise järgi koostada lühikesi tekste, abivahendina kasutab õpiku- või koolisõnastikku. | Kasutab küll õigesti  mõningaid lihtsaid  tarindeid, kuid teeb  sageli vigu grammatika  põhivaras (nt ajab segi  ajavormid või eksib  aluse ja öeldise  ühildumisel); siiski on  enamasti selge, mida ta  väljendada tahab. |
| **Kuulamine** | **Lugemine** | **Rääkimine** | **Kirjutamine** | **Grammatika, korrektsus** |
| **A2.2** | **A2.2** | **A2.2** | **A2.2** | **A2.2** |
| Suudab jälgida enda jaoks tuttava valdkonna mõttevahetust ning eristada olulist infot. Saab aru olmesfääris kuuldud üldkeelse suhtluse sisust (nt poes, bussis, hotellis, piletilevis). Vajab sageli kuuldu täpsustamist. | Loeb lihtsaid tavatekste (nt reklaamid, menüüd, ajakavad, ohuhoiatused) tuttavatel teemadel ja saab aru neis sisalduvast infost. Suudab mõnikord aimata sõnade tähendust konteksti toel. | Oskab rääkida oma huvidest ja tegevustest. Tuleb toime olmesfääris suhtlemisega. Oskab väljendada oma suhtumist ja eelistusi. Suudab alustada, jätkata ja lõpetada vestlust tuttaval teemal, kuid võib vajada abi. Kasutab õpitud põhisõnavara ja lausemalle valdavalt õigesti; spontaanses kõnes on vigu. Kõne on arusaadav, kuigi esineb hääldusvigu ja sõnade otsimist. | Oskab kirjutada lühikesi kirjeldavat laadi jutukesi oma kogemustest ja ümbritsevast. Koostab lihtsaid isiklikke kirju. Oskab kasutada sidesõnu aga, sest, et jt. Rakendab õpitud õigekirjareegleid (nt algustähe ortograafia, kirjavahemärgid). | Kasutab küll õigesti  mõningaid lihtsaid  tarindeid, kuid teeb  sageli vigu grammatika  põhivaras (nt ajab segi  ajavormid või eksib  aluse ja öeldise  ühildumisel); siiski on  enamasti selge, mida ta  väljendada tahab. |
| **Kuulamine** | **Lugemine** | **Rääkimine** | **Kirjutamine** | **Grammatika, korrektsus** |
| **B1.1.** | **B1.1** | **B1.1** | **B1.1** | **B1.1** |
| Saab aru vahetus suhtlussituatsioonis kuuldust, kui vestlus on tuttaval igapäevaeluga seotud teemal. Mõistab tele- ja raadiosaadete ning filmide sisu, kui teema on tuttav ja pakub huvi ning pilt toetab heliteksti. Saab aru loomuliku tempoga kõnest, kui hääldus on selge ja tuttav | Loeb ja mõistab mõneleheküljelisi lihtsa sõnastusega faktipõhiseid tekste (nt kirjad, veebiväljaanded, infovoldikud, kasutusjuhendid). Mõistab jutustavat laadi teksti põhiideed ning suudab jälgida sündmuste arengut. Suudab leida vajalikku infot teatmeteostest ja internetist. Oskab kasutada kakskeelseid tõlkesõnastikke. | Oskab lihtsate seostatud lausetega rääkida oma kogemustest ja kavatsustest. Suudab lühidalt põhjendada oma seisukohti. On võimeline ühinema vestlusega ja avaldama arvamust, kui kõneaine on tuttav. Kasutab õpitud väljendeid ja lausemalle õigesti; spontaanses kõnes esineb vigu. Hääldus on selge ja kõne ladus, kuid suhtlust võib häirida ebaõige intonatsioon. | Oskab kirjutada õpitud teemadel lühikesi jutustavat laadi tekste, milles väljendab oma tundeid, mõtteid ja arvamusi (nt isiklik kiri, e-kiri, blogi). Koostab erinevaid tarbetekste (nt teadaanne, kuulutus). Suhtleb online- vestluses (nt MSN). Oskab kasutada piiratud hulgal teksti sidumise võtteid (sidesõna | Oskab üsna õigesti kasutada tüüpkeelendeid ja moodustusmalle. Kasutab tuttavas olukorras grammatiliselt üsna õiget keelt, ehkki on märgata emakeele mõju. Tuleb ette vigu, kuid need ei takista mõistmist. |
| **Kuulamine** | **Lugemine** | **Rääkimine** | **Kirjutamine** | **Grammatika, korrektsus** |
| **B1.2** | **B1.2** | **B1.2** | **B1.2** | **B1.2** |
| Saab kuuldust aru, taipab nii peamist sõnumit kui ka üksikasju, kui räägitakse üldlevinud teemadel (nt uudistes, spordireportaažides, intervjuudes, ettekannetes, loengutes) ning kõne on selge ja üldkeelne. | Loeb ja mõistab mõneleheküljelisi selge arutluskäiguga tekste erinevatel teemadel (nt noortele mõeldud meediatekstid, mugandatud ilukirjandustekstid). Suudab leida vajalikku infot pikemast arutlevat laadi tekstist. Kogub teemakohast infot mitmest tekstist. Kasutab erinevaid lugemisstrateegiaid (nt üldlugemine, valiklugemine). Tekstides esitatud detailid ja nüansid võivad jääda selgusetuks. | Oskab edasi anda raamatu, filmi, etenduse jms sisu ning kirjeldada oma muljeid. Tuleb enamasti toime vähem tüüpilistes suhtlusolukordades. Kasutab põhisõnavara ja sagedamini esinevaid väljendeid õigesti; keerukamate lausestruktuuride kasutamisel tuleb ette vigu. Väljendab ennast üsna vabalt, vajaduse korral küsib abi. Hääldus on selge, intonatsiooni- ja rõhuvead ei häiri suhtlust. | Oskab koostada eri allikatest pärineva info põhjal kokkuvõtte (nt lühiülevaade sündmustest, isikutest). Oskab kirjeldada tegelikku või kujuteldavat sündmust. Oskab isiklikus kirjas vahendada kogemusi, tundeid ja sündmusi. Oskab kirjutada õpitud teemal oma arvamust väljendava lühikirjandi.  Oma mõtete või arvamuste esitamisel võib olla keelelisi ebatäpsusi, mis ei takista kirjutatu mõistmist. | Oskab üsna õigesti kasutada tüüpkeelendeid ja moodustusmalle. Kasutab tuttavas olukorras grammatiliselt üsna õiget keelt, ehkki on märgata emakeele mõju. Tuleb ette vigu, kuid need ei takista mõistmist. |

**B-võõrkeel / VENE KEEL**

**6.klass**

|  |  |
| --- | --- |
| **Õppesisu** | **Õpitulemused** |
| **Kodukoht Eesti**  Riik, pealinn, rahvused.  **Kodu ja lähiümbrus**  Pereliikmed ja sugulased, pereliikmete tegevusalad. Kodu asukoht.  **Mina ja teised**  Enese ja kaaslaste tutvustus. Enesetunne, välimuse kirjeldus, ühised tegevused.  **Igapäevaelu**  lihtsamad tegevused kodus ja koolis ning nendega seonduvad esemed, tervis ja ohutus.  **Vaba aeg**  Lemmiktegevused ja eelistused.  **Kuulamisoskus**  Tekstide kuulamine ja kuulamisülesande täitmine. Õpetaja antud korralduste kuulamine. Kaasõpilase kuulamine. Laulude kuulamine. Lünkteksti täitmine.  **Kõnelemisoskus**  Lausete moodustamine dialoogiks. Pildi kirjeldamine.  **Lugemisoskus**  Loetud tekstist nõutava info leidmine. Kirjalikult antud ülesande lugemine ja sellele vastavalt tegutsemine. Luuletuse lugemine.  **Kirjutamisoskus**  Tähestik ja häälimise järgi kirjutamine. Lünktekstide täitmine. Lühikirjelduste ja lihtsa kirja koostamine eeskuju järgi.  **Keeleteadmised:**  Nimisõna – käänamine ainsuses ja mitmuses.  Eessõna + nimisõna käändeline vorm.  Omadussõna – ühildumine nimisõnaga, käänamine, võrdlusastmed.  Arvsõna ja mõõtühikud: põhiarvud, järgarvud. Arvsõnade käänamine. Kellaaeg, kuupäev, aasta. Pikkus, kaugus, kaal, maksumus.  Asesõna – käänamine.  Tegusõna – pööramine, ajavormid.  Määrsõna – võrdlusastmed.  Eessõnad.  Sidesõna – üldkasutavad sidesõnad liht-ja liitlauses.  Hääldamine ja õigekiri. Arvsõna õigekiri.  Ees- ja perekonnanimede ning tähtsamate geograafiliste nimede õigekiri. | 1. saab aru igapäevastest väljenditest õpitud temaatika piires ja sageli kasutatavatest lühikestest lausetest; 2. kasutab õpitud väljendeid ja lühilauseid oma vajaduste väljendamiseks ning oma lähiümbruse (pere, kodu, kool) kirjeldamiseks; 3. reageerib adekvaatselt lihtsatele küsimustele ja korraldustele; 4. on omandanud esmased teadmised õpitava keele kultuuriruumist; 5. rakendab õpetaja juhendamisel varem omandatud õpioskusi ja - strateegiaid; 6. seab endale õpieesmärke ning hindab koostöös kaaslaste ja õpetajaga oma saavutusi; 7. töötab õpetaja juhendamisel iseseisvalt, paaris ja rühmas; 8. tuleb toime teda puudutavates igapäevastes suhtlusolukordades õpitavat keelt emakeelena kõnelejaga;   oskab:   1. tervitada, hüvasti jätta, tutvuda ja tutvustada; tänada, vabandada, pakkuda; pöörduda arvamuse teada saamiseks; 2. teha ettepanekut ühistegevuseks; 3. väljendada teadmist/ teadmatust, suhtumist, võimalikkust/võimatut; öelda oma nime, vanust, elukohta, kooli ja klassi, kus nad õpivad; vestelda kodustest tegevustest ja vabast ajast; 4. õigekirja ja õiget hääldamist; 5. eristada nais-, mees- ja kesksugu; 6. kirjutada õnnitluskaarti, elukohta ja aadressi; 7. kirjutada teadet tegevuse kohta; kirjutada enda ja teiste vanust;   teab:   1. nimisõna ainsust ja mitmust; omadussõna ühildumist nimisõnaga; 2. asesõna ühildumist nimisõnaga; tegusõna pööramist olevikus ja minevikus; kohamäärsõna ja viisimäärsõna; 3. sidesõnu. |

**Hindamine**

Hindamisel lähtutakse vastavatest põhikooli riikliku ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekava õpitulemustele. Õpitulemusi hinnatakse mitteeristavalt vastavalt kooli hindamisjuhendile.

**7.klass**

|  |  |
| --- | --- |
| **Õppesisu** | **Õpitulemused** |
| **Mina ja teised**  Huvid ja võimed, iseloom. Tervis.  **Kodu ja lähiümbrus**  Kodu ja koduümbrus, kodukoha tuntumad vaatamisväärsused. Igapäevased kodused tööd ja tegemised, perekondlikud sündmused ja tähtpäevad.  Eesti asukoht ja sümboolika, riigikord, tähtpäevad ja kultuuritavad, vaatamisväärsused. Elu linnas ja maal. Ilmastikunähtused, loodus ja käitumine looduses, looduskaitse. Eesti naaberriikide ja tuntumate maailmariikide nimed, rahvad ja keeled.  **Igapäevaelu. Õppimine ja töö**  Koolitee. Koolielu. Tee küsimine ja juhatamine.  Hügieeni ja toitumisharjumused ning tervislik eluviis, suhtlemine teeninduses ja arsti juures. Ametid ja kutsevalik.  **Vaba aeg**  Huvid, erinevad vaba aja veetmise viisid. Meediavahendid, reklaam, kultuuriline mitmekesisus.  **Kuulamisoskus**  Tekstide kuulamine ja kuulamisülesande täitmine. Õpetaja antud korralduste kuulamine. Kaasõpilase kuulamine. Laulude kuulamine.  Lünkteksti täitmine.  **Kõnelemisoskus**  Lausete moodustamine dialoogiks. Jutukeste koostamine. Rollimängud.  Pildi kirjeldamine.  **Lugemisoskus**  Loetud tekstist nõutava info leidmine. Kirjalikult antud ülesande lugemine ja sellele vastavalt tegutsemine. Luuletuse lugemine.  **Kirjutamisoskus**  Lünktekstide täitmine. Lühikirjelduste koostamine.  **Keeleteadmised**  Nimisõna – käänamine ainsuses ja mitmuses.  Eessõna + nimisõna käändeline vorm.  Omadussõna – ühildumine nimisõnaga, käänamine.  Võrdlusastmed.  Arvsõna ja mõõtühikud: põhiarvud, järgarvud. Arvsõnade käänamine. Kellaaeg, kuupäev, aasta; pikkus, kaugus, kaal, maksumus.  Asesõna – käänamine. Tegusõna – pööramine, ajavormid.  Määrsõna – võrdlusastmed. Eessõna.  Sidesõna – üldkasutatavad sidesõnad liht- ja liitlauses.  **Hääldamine ja õigekiri**  Eessõna ja nimisõna lahku kirjutamine. Arvsõna õigekiri.  Ees- ja perekonnanimede ning tähtsamate geograafiliste nimede õigekiri. Kirjavahemärgid. | 1. saab õpitud temaatika piires aru vestlusest ja sageli kasutatavatest väljenditest igapäevasel, lihtsal, tuttaval teemal; 2. mõistab õpitud temaatika piirides eristada olulist infot; 3. hangib infot erinevatest võõrkeelsetest infoallikatest, loeb lühikesi eakohaseid tekste kirjandusest; 4. on omandanud esmased teadmised õpitava keele maa kultuuriloost; 5. teadvustab eakohaselt õpitava maa ja oma maa kultuuri olulisemaid sarnasusi ja erinevusi; 6. töötab iseseisvalt, paaris ja rühmas; 7. hindab õpetaja abiga oma tugevaid ja nõrku külgi seatud eesmärkide järgi ning vajaduse korral kohandab oma õpistrateegiaid; 8. saab hakkama vestlusega ja kirjaliku teksti loomisega igapäevasel, lihtsalt, tuttaval teemal; oskab suhelda teemal mina, minu kaaslased, perekond, kodukoht, lähim ümbrus (nimed, vanused, välimus, vaba aeg, harrastused, rõivad, tarbeasjad, toidud, joogid, aeg- ööpäev, kohustus, vastutus, matkamine, reisimine, tähtpäevad); 9. teab nimetada nädalapäevi, kuid, aastaaegu, värve, koguseid, 10. oskab kirjutada elukohta, aadressi, telefoninumbrit, arvsõnu (põhiarvud, järgarvud, kellaaeg, kuupäev, aasta), asesõnu, tegusõna ajavorme, aluse ja öeldise ühildamist, teksti lugeda ja tõlkida, eessõnu õige käände juurde, enamkasutatavaid liikumisverbe, enamkasutatavaid enesekohaseid tegusõnu; 11. oskab töös kasutada õpikut, sõnastikku, internetti. |

**Hindamine**

Hindamisel lähtutakse vastavatest põhikooli riikliku ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekava õpitulemustele. Õpitulemusi hinnatakse mitteeristavalt vastavalt kooli hindamisjuhendile.

**8.klass**

|  |  |
| --- | --- |
| **Õppesisu** | **Õpitulemused** |
| **Kodukoht Eesti**  Riik, pealinn, rahvused. Aastaajad ja ilm.  **Kodu ja lähiümbrus**  Pereliikmed ja sugulased, pereliikmete tegevusalad. Kodu asukoht.  **Mina ja teised**  Enese ja kaaslaste tutvustus. Enesetunne, välimuse kirjeldus, ühised tegevused.  **Igapäevaelu**  Lihtsamad tegevused kodus ja koolis ning nendega seonduvad esemed, tervis ja ohutus.  **Vaba aeg**  Lemmiktegevused ja eelistused, väärtused ja kõlblus. **Kuulamisoskus**  Tekstide kuulamine ja kuulamisülesande täitmine.  Õpetaja antud korralduste kuulamine.  Kaasõpilase kuulamine.  Laulude kuulamine. Lünkteksti täitmine.  **Kõnelemisoskus**  Lausete moodustamine dialoogiks.  Jutukeste koostamine.  Rollimängud.  Pildi kirjeldamine.  **Lugemisoskus**  Loetud tekstist nõutava info leidmine.  Kirjalikult antud ülesande lugemine ja sellele vastavalt tegutsemine. Luuletuse lugemine.  **Kirjutamisoskus**  Lünktekstide täitmine.  Lühikirjelduste ja lihtsa kirja koostamine eeskuju järgi .  **Keeleteadmised**  Nimisõna – käänamine ainsuses ja mitmuses.  Eessõna + nimisõna käändeline vorm.  Omadussõna – ühildumine nimisõnaga, käänamine,  arvsõna ja mõõtühikud: põhiarvud, järgarvud. Arvsõnade käänamine. Kellaaeg, kuupäev, aasta. Pikkus, kaugus, kaal, maksumus.  Asesõna – käänamine.  Tegusõna – pööramine, ajavormid.  Üdkasutatavad sidesõnad liht- ja liitlauses.  Hääldamine ja õigekiri: eessõna ja nimisõna lahku kirjutamine. Arvsõna õigekiri. Ees- ja perekonnanimede ning tähtsamate geograafiliste nimede õigekiri. Kirjavahemärgid. | 1. tuleb toime teda puudutavates igapäevastes suhtlusolukordades õpitavat keelt emakeelena rääkiva kõnelejaga; 2. saab õpitud temaatika piires aru lausetest ja sageli kasutatavatest väljenditest; 3. mõistab õpitud temaatika piirides olulist; 4. hangib infot erinevatest võõrkeelsetest infoallikatest; 5. on omandanud esmased teadmised õpitava keele maa kultuuriloost; 6. teadvustab eakohaselt õpitava maa ja oma maa kultuuri erinevusi ning oskab neid arvestada; 7. töötab iseseisvalt, paaris ja rühmas; 8. hindab õpetaja abiga oma tugevaid ja nõrku külgi seatud eesmärkide järgi ning vajaduse korral kohandab oma õpistrateegiaid;   oskab:   1. suhelda teemal mina, minu kaaslased, perekond, kodukoht, lähim ümbrus (nimed, vanused, välimus, vaba aeg, harrastused, rõivad, tarbeasjad, toidud, joogid, aeg- ööpäev, kohustus, vastutus, matkamine, reisimine, tähtpäevad); 2. nädalapäevi, kuid, aastaaegu; 3. värve; 4. koguseid; 5. kirjutada elukohta, aadressi, telefoninumbrit; 6. arvsõnu (põhiarvud, järgarvud, kellaaeg, kuupäev, aasta); 7. asesõna; 8. teksti lugeda ja tõlkida; 9. enamkasutatavaid liikumisverbe; 10. enamkasutatavaid enesekohaseid tegusõnu. |

**Hindamine**

Hindamisel lähtutakse vastavatest põhikooli riikliku ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekava õpitulemustele. Õpitulemusi hinnatakse mitteeristavalt vastavalt kooli hindamisjuhendile.

**9.klass**

|  |  |
| --- | --- |
| **Õppesisu** | **Õpitulemused** |
| **Kodukoht Eesti**  Riik, pealinn, rahvused. Aastaajad ja ilm.  **Kodu ja lähiümbrus**  Pereliikmed ja sugulased, pereliikmete tegevusalad. Kodu asukoht.  **Mina ja teised**  Enese ja kaaslaste tutvustus. Enesetunne, välimuse kirjeldus, ühised tegevused.  **Õppimine ja töö**  Elukestev õpe ja karjääri planeerimine.  **Igapäevaelu**  Lihtsamad tegevused kodus ja koolis ning nendega seonduvad esemed, tervis ja ohutus.  **Vaba aeg**  Lemmiktegevused ja eelistused, väärtused ja kõlblus.  **Kuulamisoskus**  Tekstide kuulamine ja kuulamisülesande täitmine.  Õpetaja antud korralduste kuulamine.  Kaasõpilase kuulamine. Laulude kuulamine. Lünkteksti täitmine.  **Kõnelemisoskus**  Lausete moodustamine dialoogiks. Jutukeste koostamine. Pildi kirjeldamine.  **Lugemisoskus**  Loetud tekstist nõutava info leidmine.  Kirjalikult antud ülesande lugemine ja sellele vastavalt tegutsemine.  Luuletuse lugemine.  **Kirjutamisoskus**  Lünktekstide täitmine. Lühikirjelduste ja lihtsa kirja koostamine.  **Keeleteadmised**  Nimisõna – käänamine ainsuses ja mitmuses.  Omadussõna – ühildumine nimisõnaga, käänamine, võrdlusastmed.  **Arvsõna ja mõõtühikud**  Põhiarvud, järgarvud. | 1. on omandanud keeleoskuse tasemel, mis võimaldab teiskeelses keskkonnas iseseisvalt toimida; 2. tunneb erinevaid keeli kõnelevaid rahvaid ja nende kultuure; 3. mõistab oma ning teiste kultuuride sarnasusi ja erinevusi ning väärtustab neid; 4. omandab edasiseks õppimiseks vajalikud oskused;   oskab:   1. mõista videomaterjali; 2. tervitada ja pöörduda; 3. paluda selgitust; 4. alustada teemat, anda edasi teiste poolt öeldut, anda juhiseid; 5. teha sisseoste; 6. teha komplimente, kutset esitada, tänu ja kaastunnet väljendada, ettepanekut teha ja sellest keelduda; 7. teha kokkuvõtteid loetud teksti põhjal; 8. kasutada lauses omadussõnu koos nimisõnadega; 9. mõista videomaterjali; 10. suhelda teemadel perekond ja kodu, inimene ja ühiskond, haridus ja töö, igapäevane elu, kultuur, meedia, reisimine; 11. võrrelda oma ja võõra kultuuri sarnasusi ning erinevusi; 12. mõista ja väärtustada teiste kultuuride ja keelte eripära; 13. olla salliv ning vältida eelarvamuslikku suhtumist võõrapärasesse. |

**Hindamine**

Hindamisel lähtutakse vastavatest põhikooli riikliku ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekava õpitulemustele. Õpitulemusi hinnatakse mitteeristavalt vastavalt kooli hindamisjuhendile.